CELEX: 32016R1381
Language: lv
Date: 2016-08-16 00:00:00
Title: Komisijas Regula (ES) 2016/1381 (2016. gada 16. augusts) par atteikumu atļaut veselīguma norādi uz pārtikas produktiem, kura attiecas uz bērnu attīstību un veselību (Dokuments attiecas uz EEZ)

17.8.2016   
            
            
               LV
            
            
               Eiropas Savienības Oficiālais Vēstnesis
            
            
               L 222/8
            
         KOMISIJAS REGULA (ES) 2016/1381
   (2016. gada 16. augusts)
   par atteikumu atļaut veselīguma norādi uz pārtikas produktiem, kura attiecas uz bērnu attīstību un veselību
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1924/2006 par uzturvērtības un veselīguma norādēm uz pārtikas produktiem (1) un jo īpaši tās 17. panta 3. punktu,
   tā kā:
   
               (1)
            
            
               Saskaņā ar Regulu (EK) Nr. 1924/2006 veselīguma norādes uz pārtikas produktiem ir aizliegtas, ja vien Komisija tās nav atļāvusi saskaņā ar minēto regulu un tās nav iekļautas atļauto norāžu sarakstā.
            
         
               (2)
            
            
               Regulā (EK) Nr. 1924/2006 arī paredzēts, ka pārtikas apritē iesaistītie uzņēmēji pieteikumus uz veselīguma norāžu atļaušanu var iesniegt dalībvalsts kompetentajai iestādei. Derīgos pieteikumus valsts kompetentā iestāde pārsūta Eiropas Pārtikas nekaitīguma iestādei (EFSA) (turpmāk “Iestāde”).
            
         
               (3)
            
            
               Pēc pieteikuma saņemšanas Iestāde par to nekavējoties informē pārējās dalībvalstis un Komisiju, kā arī sniedz atzinumu par attiecīgo veselīguma norādi.
            
         
               (4)
            
            
               Komisija, ņemot vērā Iestādes sniegto atzinumu, lemj par veselīguma norāžu atļaušanu.
            
         
               (5)
            
            
               Pēc tam, kad Cross Vetpharm Group UK Ltd iesniedza pieteikumu saskaņā ar Regulas (EK) Nr. 1924/2006 14. panta 1. punkta b) apakšpunktu, Iestādei bija jāsniedz atzinums par veselīguma norādi attiecībā uz bēta-galaktozidāzi no Kluyveromyces lactis līdzeklī Colief®
                   un gremošanas trakta diskomforta mazinājumu (jautājums Nr. EFSA-Q-2014-00404 (2)). Pieteikuma iesniedzējs ierosināja šādu norādes formulējumu: “Colief®
                   / laktāzes ferments samazina laktozes devu zīdaiņu pārtikā un mazina sekas, ko laktozes nepilnīga sagremošana rada zīdaiņiem, kuri cieš no kolikām un kuri nespēj efektīvi sagremot visu laktozi to uzņemtajā pārtikā”.
            
         
               (6)
            
            
               Komisija un dalībvalstis 2015. gada 17. jūlijā saņēma Iestādes zinātnisko atzinumu, kurā tā secināja, ka sniegtie pierādījumi ir nepietiekami, lai noteiktu cēloņsakarību starp bēta-galaktozidāzes no Kluyveromyces lactis, kuru satur līdzeklis Colief®, patēriņu un gremošanas trakta diskomforta mazinājumu. Līdz ar to, tā kā norāde neatbilst Regulā (EK) Nr. 1924/2006 noteiktajām prasībām, tā nebūtu jāatļauj.
            
         
               (7)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Šīs regulas pielikumā norādīto veselīguma norādi neiekļauj Regulas (EK) Nr. 1924/2006 14. panta 1. punktā paredzētajā Savienības atļauto norāžu sarakstā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 16. augustā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 404, 30.12.2006., 9. lpp.
   
   
      (2)  EFSA Journal, 2015; 13(7):4187.
   
      PIELIKUMS
      
         Noraidītā veselīguma norāde
      
      
                  Pieteikums – Regulas (EK) Nr. 1924/2006 attiecīgie noteikumi
               
               
                  Uzturviela, viela, pārtikas produkts vai pārtikas produktu kategorija
               
               
                  Norāde
               
               
                  Atsauce uz EFSA atzinumu
               
            
                  14. panta 1. punkta b) apakšpunktā minētā veselīguma norāde, kas attiecas uz bērnu attīstību un veselību
               
               
                  Colief®
                  
               
               
                  
                     Colief® / laktāzes ferments samazina laktozes devu zīdaiņu pārtikā un mazina sekas, ko laktozes nepilnīga sagremošana rada zīdaiņiem, kuri cieš no kolikām un kuri nespēj efektīvi sagremot visu laktozi to uzņemtajā pārtikā.
               
               
                  Q-2014-00404